Xalqaro press-klubning 2020 yil Davlat dasturiga bag‘ishlangan navbatdagi sessiyasi bo‘lib o‘tdi. U ijtimoiy sohaga bag‘ishlandi. Foto: Xalqaro press-klub Oliy va o‘rta-maxsus ta’lim vaziri o‘rinbosari Uzoqboy Begimqulov tadbir davomida oliy ta’lim muassasalariga davlat granti asosida qabul qilish oshirilishini aytib o‘tdi. “Bu yil davlat grantlari ikki barobar oshiriladi. Ular asosan matematika, kimyo va geologiya yo‘nalishlariga beriladi. Biz bu yil Oliy o‘quv yurtlariga qabul testlari savollari oson bo‘ladi deb ayta olmaymiz, chunki hozir ham ular qiyin emas”, - dedi u. Bundan oldin, oliy ta’lim muassasalariga kirish imtihonlarini yanada soddalashtirish mo‘ljallanayotgani xabar qilingandi.